باسیل عەدرا

باسیل عەدرا دەرھێنەر و ڕۆژنامەنووسێکی فەلەستینییە و لە شارۆچکەی ئەلتووانی سەر بە شارەوانی خەلیل لەدایکبووە، و لە موسافیر یاتا دەژی. ھاوبەشی نووسین و دەرھێنانی فیلمی دیکۆمێنتاریی No Other Land لە ساڵی ٢٠٢٤ بووە، کە بۆ یەکەمجار لە ٧٤ەمین فێستیڤاڵی نێونەتەوەیی فیلمی بەرلین نمایشکرا، خەڵاتی بەرلینال بۆ باشترین فیلمی دیکۆمێنتاری و خەڵاتی بینەرانی پانۆراما بۆ باشترین فیلمی دیکۆمێنتاریی بەدەستھێنا. باسیل وەک فۆتۆگرافەرێکی خۆبەخش لە کۆمپانیای B'Tselem کاردەکات. و وەک ڕۆژنامەنووس بۆ بڵاوکراوە ئۆنلاینەکانی +972 Magazine و Local Call کاردەکات. لە ساڵی ٢٠٢١ ڕۆژنامەی ھاکۆل ھایھودی و کەناڵی ١٢ بە درۆ تۆمەتباریان کرد بە ئاگردان لە بینایەک لە ناوچەی گردەکانی خەلیل لە کەناری ڕۆژاوا و ڕایان گەیاند کە دەیەوێت تۆمەتەکە بخانە سەر سوپای ئیسرائیل. لە ٨ی ئایاری ٢٠٢٢ لەکاتی وێنەگرتنی ئەو باڵەخانەیەی کە دروستی کردبوو، لەلایەن ھێزەکانی داگیرکەری ئیسرائیلەوە لێیدرا.
فیلمەکەی «ھیچ خاکێکی تر نییە-No Other Land» خەڵاتی ئۆسکار بۆ باشترین فیلمی بەڵگەیی لە ساڵی ٢٠٢٥ بەدەستھێنا.

 سەرچاوەکان 

پۆل:لەدایکبووانی ١٩٩٦
پۆل:زیندووان
پۆل:چالاکوانە فەلەستینییەکان